Ykspihlajan Reima

Huvi- ja Urheiluseura Ykspihlajan Reima on kokkolalainen urheiluseura, joka perustettiin vuonna 1921. Lajivalikoima on aina ollut monipuolinen vaihdellen sen mukaan miten on harrastajia riittänyt. Nykyisin lajeihin kuuluvat hiihto, triathlon, jalkapallo, voimistelu, salibandy, suunnistus, uinti, pyöräily ja yleisurheilu. Salibandyssä miesten joukkue pelaa tällä hetkellä II-divisioonaa kuten myös naiset. Jalkapallossa miesten joukkue pelaa III-divisioonaa kuten myös naiset. Seuran tunnetuin nykyurheilija lienee triatlonisti Merja Kiviranta ja HJK:n jalkapallomaalivahti "King Kong" Saku-Pekka Sahlgren. ==Lajit== Reiman jaostoja: * Hiihto * Triathlon * Jalkapallo * Kunto- ja veteraanijaosto * Nais/voimistelujaosto * Palmahovitoimikunta * Salibandy * Suunnistus * Uinti * Pyöräily * Yleisurheilu * Nyrkkeily == Jalkapallo == Reiman miesten edustusjoukkue pelaa miesten kuutosta. Naisten edustusjoukkue pelaa 7v7-sarjaa. Ykspihlajan Reima Ykspihlajan Reima Perustettu 1921 Kotiareena Ykspihlajan Urheilukenttä (n. 200 katsojaa) Kotikaupunki Kokkola Sarjataso Miehet V-divisioona Naiset III-divisioona === Miehet I === Reiman miesten joukkue pelasi useita vuosia III-divisioonaa. Kausi 2012 ei mennyt hyvin ja joukkue putosi kauden päätteeksi sarjaporrasta alemmaksi. Kaudelle 2013 Reima luopui nelosen sarjapaikasta ja yhdisti I- ja II-joukkueet ja jatkoi yhdellä joukkueella kuutosessa, eli Keski-Pohjanmaan piirin alimmalla sarjatasolla. Joukkue pelasi Suomen toiseksi korkeimmalla sarjatasolla kauden 1972 ja kolmanneksi korkeimmalla vuoden 1975. === Naiset === Reiman naisten joukkue oli kaudella 2006-2007 lohkonsa neljäs. Myös kesän 2008 jälkeen joukkue sijoittui sarjassaan neljänneksi. == Futsal == Reima voitti TUL:n futsalmestaruusturnauksen joka pelattiin 18.-19.10.2008 Seinäjoella. == Salibandy == Reima Salibandy eli Redy on vuonna 1999 perustettu salibandyseura. Miesten edustusjoukkue pelaa II-divisioonaa ja II-joukkue pelaa IV-divisioonaa. Naisten edustusjoukkue pelaa II-divisioonaa. Redyllä on myös junioritoimintaa. Redy on Pohjanmaan kahdeksanneksi suurin seura lisenssimäärällä mitattuna. Reima Salibandy Reima Salibandy Perustettu 1999 Kotiareena Salibandykeskus Kanuuna (n. 200 katsojaa) Kotikaupunki Kokkola Sarjataso Miehet II-divisioona Naiset II-divisioona === Miehet I === Kaudella 1999-2000 Redy:n miesten edustusjoukkue sijoittui VI-divisioonassa toiseksi ja nousi suoraan IV- divisioonaan, jonka se voitti heti kaudella 2000-2001 ja nousi III- divisioonaan. Kaudet 2001-2004 miehet viettivät III-divisioonan keskikastissa, mutta kaudella 2004-2005 he saavuttivat III-divisioonan lohkonsa voiton ja nousivat ensimmäistä kertaa II-divisioonaan. Ensimmäinen kausi olikin vaikea ja saldona vain kaksi voittoa ja sijoitus sarjassa sen mukainen, eli toiseksi viimeinen. Toinen kausi kakkosessa sujui kuitenkin jo paremmin ja kauden 2006-2007 saldona olikin neljäs sija. Redy on ollut kahdesti mukana TUL Cupissa ja molemmilla kerroilla on joukkue ollut finaalissa, ensin 2003 häviävänä osapuolena ja 2004 voittavana. ==== Saavutuksia ==== * III- divisioonan voitto: 2004-2005 * IV-divisioonan voitto: 2000-2001 * TUL finaali: x2 (voitto 2004, hopea 2003) === Miehet II === Kaudella 2004-2005 joukkue aloitti pelaamaan virallisia Salibandyliiton otteluita, jotka aloitettiin 5-divisioonasta. Sarjasijoitus kaudella ei ollut mainittava, mutta kokemusta kerättiin runsaasti ja yksilöt kasvoivat yhtenäiseksi joukkueeksi. Seuraavalla kaudella 2005-2006 joukkue esittikin jo kypsempiä otteita ja pelasi itselleen paikan sarjaporrasta ylemmäksi 4-divisioonaan. Kauteen 2006-2007 lähdettiin selkeästi altavastaajina, kokemuksia hakien ja uusia tuulia haistellen. Kauden päätyttyä joukkue oli kuitenkin, kaikkien yllätykseksi taistellut itsensä sarjaykköseksi ja nousi suoraan 3-divisioonaan. Kaudella 2007-2008 Redy II pelasi 3-divisioonaa. Joukkue kuitenkin epäonnistui tavoitteessaan säilyttää sarjapaikka ja tippui takaisin 4-divisioonaan. ==== Saavutuksia ==== * IV-divisioonan voitto: 2006-2007 === Naiset I === Kaudella 1999-2000 Redy:n naisten edustusjoukkue aloitti III- divisioonassa, jonka voitti heti ja edessä oli nousu kakkoseen. Kauden 2000-2001 jälkeen oli jälleen nousujuhlat, sillä Redy voitti lohkonsa ilman yhtään tappiota ja nousi naisten I-divisioonaan. Tämän jälkeen Redy on kiikkunut ykkösen keskikastissa. ==== Saavutuksia ==== * II-divisioonan voitto: 2000-2001 * III-divisioonan voitto: 1999-2000 == Lähteet == ==Aiheesta muualla== * Reiman viralliset sivut * Redyn miesten viralliset sivut * Miesten joukkuekortti salibandyliiton sivuilla * Redyn miesten II-joukkueen viralliset sivut * Redyn naisten viralliset sivut * Seuran historiaa Luokka:Suomalaiset jalkapalloseurat Luokka:Suomalaiset urheilun yleisseurat Luokka:Suomalaiset salibandyseurat Luokka:Kokkolalaiset urheiluseurat Luokka:Vuonna 1921 perustetut urheiluseurat Luokka:Suomen Työväen Urheiluliiton jäsenseurat